Илка Бирова
Песъчинки от обществения двор

chitanka.info

Ако можеш да видиш малкото в голямото и голямото в малкото — ти си голяма работа.

* * *

От всяко дърво свирка не става, но сянка става.

* * *

Гледай си живота и си свиркай. Докато не те е отсвирил.

* * *

Ако те стяга шапката, купи си по-голяма. И си спомни времето, когато си бил шапка на тояга.

* * *

Малък залък хапни, добра дума кажи — рецепта за дълголетие.

* * *

Често трябва да се отдалечиш от нещо, за да ти стане близко.

* * *

Ако доскучаеш на себе си, за околните със сигурност си станал досаден като муха.

* * *

Къде започва приятелството и любовта? Там, където егото е на свършване.

* * *

Винаги брой пари в банката. Никога не брой пари, дадени за любими хора. Иначе сметките ти никога няма да излязат.

* * *

Акъл море — глава шамандура, все си плува по повърхността.

* * *

Ако не знаеш кога сам да слезеш от сцената с аплодисменти, те свалят оттам с освиркване.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.